મહામહિમ રાજ્યપાલના વિધાનને ફરી વખત દોહારાવિએ. ઈશ્વરને મદદની આજીજી કરતા ખેડૂતોની એ વાત આજે ભૂતકાળ બની ગઈ છે. રાજ્યના મુખ્યમંત્રીશ્રીએ જામનગર ખાતેની જાહેરસભામાં જણાવ્યું હતું કે, ખેડૂતોને આ ઉનાળામાં સિંચાઈનું પાણી નહિ મળે. ખેડૂતો પાણીની ચોરી કરે છે બીજી તરફ નર્મદા કેનાલ દ્વારા ૨૧ જેટલા મોટા ઉદ્યોગો પાણી મેળવે છે. તેમની પર કાપ નહિ અને ખેડૂતો ઉપર કાપ ? નર્મદા મુખ્ય કેનાલ પૂર્ણ થઇ છે પરંતુ શાખા, પ્રશાખા અને વિશાખાઓનું કામ મહંદ અંશે અધૂરું છે.